Diari Oficial de la Generalitat Valenciana


Sumari del DOGV 5176, del 13-01-2006 (2005/14485)

ORDE de 30 de novembre de 2005, de la Conselleria de Cultura, Educació i Esport, per la qual es modifica l'autorització, en els nivells d'Educació Primària i d'Educació Secundària Obligatòria, al centre docent privat .Altozano., d'Alacant.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5176

Data del DOGV
:   13-01-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/14738


Data del document
:   30-11-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Alacant
    * ensenyament privat
    * centre d'ensenyament
    * ensenyament primari
    * ensenyament secundari
    * educació preescolar

ORDE de 30 de novembre de 2005, de la Conselleria de Cultura, Educació i Esport, per la qual es modifica l'autorització, en els nivells d'Educació Primària i d'Educació Secundària Obligatòria, al centre docent privat ?Altozano?, d'Alacant. [2005/14909]
  
L'expedient ha sigut iniciat a instància del representant de la titularitat del centre docent privat ?Altozano?, número de codi 14845885, situat al carrer Illa de Corfú, 2, d'Alacant, el qual sol·licita la modificació de l'autorització en els nivells educatius d'Educació Primària i d'Educació Secundària Obligatòria.
  
Per Orde de la Conselleria de Cultura, Educació i Esport de 19 de febrer de 2004 (DOGV de 25.03.04), es va modificar l'autorització del centre que va quedar configurat amb 6 unitats d'Educació Infantil, segon cicle, i 150 llocs escolars; 8 unitats d'Educació Primària, amb 200 llocs escolars; 4 unitats d'Educació Secundària Obligatòria, amb 120 llocs escolars i 4 unitats de Batxillerat amb 140 llocs escolars, en les modalitats de Ciències de la Natura i de la Salut i Humanitats i Ciències Socials.
  
La Direcció General de Centres Docents va declarar, mitjançant resolució de data 31 de març de 2003, l'adequació de les instal·lacions proposades, pel que fa a espais educatius, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la direcció territorial de Cultura, Educació i Esport d'Alacant, i inclou informe favorable de la Unitat Tècnica de Construccions i el compromís de la titularitat del centre d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02), i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar la modificació, per ampliació d'unitats, en els nivells educatius d'Educació Primària i d'Educació Secundària Obligatòria, al centre que a continuació s'indica en els termes que s'hi especifiquen.
  
Centre: ALTOZANO
  
Titular: Fomento de Centros de Enseñanza, SA
  
Domicili: c/ Illa de Corfú, 2
  
Localitat: Alacant
  
Província: Alacant
  
Codi: 28547679
  
Modificació que s'autoritza:
  
 S'amplia en quatre unitats l'autorització de l'Educació Primària i també en quatre unitats l'autorització d'Educació Secundària Obligatòria, de manera que el centre queda configurat, en la seua totalitat, amb la següent composició:
  
- 6 unitats d'Educació Infantil, segon cicle, amb 150 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 4 unitats de Batxillerat, amb 140 llocs escolars, en les modalitats de Ciències de la Natura i de la Salut i Humanitats i Ciències Socials.
  
Disposició addicional primera
  
El centre ha de presentar la relació del professorat i les titulacions corresponents, davant la Direcció Territorial de Cultura, Educació i Esport d'Alacant, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Disposició addicional segona
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Disposició final única
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 30 de novembre de 2005
  
El conseller de Cultura, Educació i Esport
  
Alejandro Font de Mora Turón